recursal/SuperWikiNEXT-32B huggingface dataset:
**காசுமீர் சாம்பல் மந்தி** (*Kashmir Gray Langur*)(*செம்னோபிதேகசு அஜாக்சு*) என்பது பழைய உலக குரங்கு, இது மந்தி இனங்களில் ஒன்றாகும். இது இலை உண்ணும் வகையினைச் சார்ந்த குரங்காகும்.

இது வடமேற்கு இந்தியாவின் சம்மு காசுமீர் மற்றும் இமாச்சலப் பிரதேசத்தில் இருந்து தெரிவிக்கப்பட்டுள்ளது, ஆனால் இது இமாச்சலப் பிரதேசத்தின் சம்பா பள்ளத்தாக்கில் மட்டுமே காணப்படுகிறது எனச் சான்றுகள் சுட்டிக்காட்டுகின்றன. இதன் வரையறுக்கப்பட்ட வரம்பு, துண்டு துண்டான மக்கள்தொகை, வேளாண்மையினால் பாதிப்பு உள்ளிட்ட அச்சுறுத்தல்கள் காரணமாக இது ஐ.யூ.சி.என் செம்பட்டியலில் அருகிய இனமாகப் பட்டியலிடப்பட்டுள்ளது. பாகிஸ்தானில் இது மச்சியாரா தேசிய பூங்காவில் காணப்படுகிறது.

இது முன்னர் *செம்னோபிதேகசு என்டெல்லசின்* ஒரு துணைச் சிற்றினமாகக் கருதப்பட்டது. மேலும் *தி இலியாட்டின்* கதாபாத்திரங்களுக்குப் பெயரிடப்பட்ட பல செம்னோபிதேகசு இனங்களில் இதுவும் ஒன்றாகும். பிற இனங்கள், *செம்னோபிதேகசு ஹெக்டர்* மற்றும் *செம்னோபிதேகசு பிரியம்* ஆகும்.

சூழலியல் மற்றும் நடத்தை
-----------------------

இது மரங்களில் பகலாடி வாழ்க்கை முறையினைக் கொண்டது. மித வெப்பமண்டல ஆல்பைன் காடுகளில் 2,200 மற்றும் 4,000 m (7,200 மற்றும் 13,100 அடி) வரை உயரத்தில் வாழ்கிறது.

காசுமீர் சாம்பல் மந்தியின் இனப்பெருக்க காலம் ஜனவரி முதல் ஜூன் வரை ஆகும். இருப்பினும் பெரும்பாலன மந்திகள் மார்ச் மாதத்தில் குட்டிகளை ஈணுகின்றன. பெரும்பாலான ஆசிய கோலோபின்களை விட அதிக வயதில் குழந்தைகளுக்குப் பாலூட்டப்படுகிறது. பெரும்பாலான ஆசிய கோலோபின்கள் முதல் வருடத்திற்குள் தங்கள் குழந்தைகளைப் பாலூட்டும் போது, காசுமீர் சாம்பல் மந்திகள் தங்கள் குழந்தைகளை 25 மாதங்கள் கவனிக்கிறார்கள். உணவுப் பற்றாக்குறை உள்ள இடங்களில் உள்ள குரங்குகள் வயதான காலத்தில் தங்கள் குழந்தைகளுக்குப் பாலூட்டுவதால், ஊட்டச்சத்துக் குறைபாடுகள் ஏற்படக் காரணமாக அமைகின்றது. பிரசவ கால இடைவெளி சுமார் 2.4 ஆண்டுகள் ஆகும். 5 மாதங்கள் வரை காசுமீரின் சாம்பல் மந்தி பெற்றோர் பராமரிப்பு மேற்கொள்கிறது. ஆண் மந்திகள் பொதுவாகக் குழந்தைகளைப் பாதுகாக்கின்றன. இருப்பினும் சிசுக்கொலை எப்போதாவது நிகழ்கிறது.

பெரும்பாலான ஆசிய கொலோபைன் குழுக்களில் வயது வந்த ஆண் ஒன்றுடன் பல பெண்களைக் கொண்டிருந்தாலும், பல ஆண்கள் கொண்ட குழுக்களும் *செம்னோபிதேகசு* இனங்களுக்குள் இருக்கின்றன. காஷ்மீரின் சாம்பல் மந்தியில், பல குழுக்களில் வயது வந்த ஆண்கள் ஐந்து வரையும் இருக்கலாம். பெண் மந்தி ஒரு ஆண் மந்தியுடன் புணர்ச்சியினைத் தொடங்குகிறது. ஆனால் எல்லா வேண்டுகோளினையும் சமாளிப்பதன் விளைவாக இல்லை.

மேற்கோள்கள்
-----------



1. 1 2 3  Groves, C. P. & Molur, S. (2008). "*Semnopithecus ajax*". *IUCN Red List of Threatened Species*. **2008**: e.T39833A10274370. Retrieved 26 April 2018.
2. 1 2  Groves, C. P. (2005). Wilson, D. E.; Reeder, D. M. (eds.). *Mammal Species of the World: A Taxonomic and Geographic Reference* (3rd ed.). Baltimore: Johns Hopkins University Press. p. 174. ISBN 0-801-88221-4. OCLC 62265494.
3. ↑  Minhas, R. A.; Ahmed, K. B.; Awan, M. S.; Dar, N. I. (2010). "Social organization and reproductive biology of Himalayan grey langur (*Semnopithecus entellus ajax*) in Machiara National Park, Azad Kashmir (Pakistan)". *Pakistan Journal of Zoology* **42**: 143–156.
4. ↑  .
**பண பலகை** அல்லது **காசு பலகை** என்பது நாணயங்களை எண்ணுவதற்கு உபயோகப்படுத்தப்பட்ட மர பலகையாகும்.  மரப்பலகையில் 50,100 என காசுகளின் அளவிலான குழிகள் தேவைக்கு ஏற்ப அமைக்கப்பட்டிருக்கும். ஒருமுறை அக்குழிகளில் காசுகளை இட்ட பிறகு 50 காசுகள், நூறுகாசுகள் என ஒருசேர எண்ண ஏதுவாக இந்த பலகைகள் பயன்படுத்தப்பட்டன. காசு குவியல்களுக்குள் இந்த காசு பலகையை விட்டு சலிப்பது போல காசுகளை பலகையின் மேற்புறத்தில் தடவினால் குழிகளுக்குள் காசுகள் நிரம்பிவிடும், இவ்வாறு நிரம்பும் போது விடுபட்ட சில குழிகளில் காசுகளை நிரப்பி முழுமையான எண்ணைக்கை விரைவாகவும், சரியாகவும் கூறப்பட பயன்பட்டுள்ளது.

வெவ்வேறு அளவுள்ள நாணயங்களுக்கு தனித்தனி காசு பலகைகள் வடிவமைக்கப்பட்டிருந்தன.

திருவிதாங்கூர் சமஸ்தான காசு பலகைகள்
-----------------------------------

19 ஆம் நூற்றாண்டுகளில் திருவிதாங்கூர் சமஸ்தானத்தின் ஒரு ரூபாய் பணம் என்பது 28 சக்ரம் நாணயங்கள் இணைந்ததாகும். இந்நாணயங்களை எண்ணுவதற்காக 28 குழிகள் கொண்ட காசு பலகைகள் உருவாக்கப்பட்டிருந்தன. பெரும்பாலும் காசு பலகைகள் செம்மரங்களால் ஆனவை. இதனை அளவு பலகை என்று அழைத்துள்ளனர். திருவிதாங்கூர் அரச காசுகள் மிக சிறியதாக இருந்துள்ளன. எனவே அவற்றை துள்ளியமாக காசு பலகைகள் உதவின

28 குழிகள் கொண்ட காசு பலகை சக்ர நாணயங்களை எண்ணுவதற்காகவும், 100 குழிகளைக் கொண்ட காசு பலகை பணம் நாணங்களை எண்ணுவதற்காகவும், 300 குழிகளை கொண்ட காசு பலகை காசு நாணயங்களை எண்ணுவதற்காகவும், 400 குழிகளை கொண்ட காசு பலகை வெள்ளி சக்ர நாணயங்களை எண்ணவும் பயன்படுத்தப்பட்டுள்ளன.

இவற்றையும் காண்க
----------------

* நாணயச் சேகரிப்பு பலகை
* நாணயச் சேமிப்பு அட்டைகள்

ஆதாரங்கள்
---------

1. ↑
2. ↑
**டென்மார்க் உச்ச நீதிமன்றம்** டென்மார்க் நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட உச்ச நீதிமன்றமாகும். நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது. 

அரசர் கிறிஸ்டியன் IV இன் கிங்ஸ் கோர்ட்டுக்கு மாற்றாக 1661 பிப்ரவரி 14 ஆம் தேதி கிங் ஃபிரடெரிக் III ஆல் உச்ச நீதிமன்றம் நிறுவப்பட்டது. இது முதல் கோபன்ஹேகன் கோட்டையில் பின்னர் கிறிஸ்டியன்ஸ்போர்க் அரண்மனையை அடிப்படையாகக் கொண்டது, இது ஸ்லாட்ஷோல்மேனில் அதே இடத்தில் கட்டப்பட்டது, முதலில் 30 நீதிபதிகள் இருந்தனர்.

```
தற்போது கோபனாவன் அமைந்துள்ளது.
```

நீதிமன்றத்தின் அரசியலமைப்பு
---------------------------

```
   இந்த நீதிமன்றம் டென்மார்க் அரசியலமைப்பு சட்டத்தின் படி  கட்டமைக்கப்பட்டது.சிவில் மற்றும் குற்றவியல் மேல்முறையீட்டு வழக்குகளுக்கு  துணை நீதிமன்றங்களில் இருந்து வரும் வழக்குகள் உச்ச நீதிமன்றம் அடைகிறது. ஒரு முடிவை வழக்கமாக ஒன்றுக்கு மேற்பட்ட முறை மேல்முறையீடு செய்ய முடியாது என்பதால், கவுண்டி நீதிமன்ற வழக்குகள் உச்சநீதிமன்ற மட்டத்தை எட்டுவது அரிதாகவே உள்ளது, 
```

நீதிபதி
-------

```
    நீதிமன்றம் பதினைந்து நீதிபதிகளைக் கொண்டது, இதில் ஒருவர் தலைமை  நீதிபதியாக இருப்பார். ஒவ்வொரு வழக்கையும் ஐந்து நீதிபதிகள் கேட்கிறார்கள். உயர் நீதிமன்றத்தின் தலைவர்களும் உச்ச நீதிமன்றத்தின் தலைவராக தேர்ந்தெடுக்கப்பட்டார். ஒவ்வொரு உச்ச நீதிமன்றதிற்கும் வழக்குகளை விசாரிக்க பல்வேறு அறைகள் உள்ளன.
```

மேற்கோள்கள்
-----------

* டென்மார்க் உச்சநீதிமன்றம் பற்றி ஆங்கிலத்தில்
* டென்மார்க் அரசியலமைப்புச் சட்டம்
* அமைவிடம்
* மொழியில்)வலைதளம் 
[*தொடர்பிழந்த இணைப்பு*]
* [  மொழியில்) வலைதளம்]
**டென்னிங் பிரபு** (*Baron Denning*) என அறியப்படும் **ஆல்பிரட் தாம்சன் "டாம்" டென்னிங்** (*Alfred Thompson* "*Tom*" *Denning*; 23 சனவரி 1899 – 5 மார்ச் 1999) ஒரு ஆங்கிலேய வழக்கறிஞம் நீதிபதியும் ஆவார். இவர் 1923 இல் இங்கிலாந்து மற்றும் வேல்சின் வழக்கறிஞராக சேர்க்கப்பட்டார். 1938 இல் முடிக்குரிய பேரவையில் உறுப்பினர் ஆனார். டென்னிங் 1944 ஆம் ஆண்டில் உயர்நீதிமன்றத்திற்கு நியமிக்கப்பட்டபோது ஒரு நீதிபதியாக ஆனார், பின்னர் 1945 இல் முடிக்குரிய அமர்வுப் பிரிவு நீதிமன்றதிற்கு மாற்றப்பட்டார். உயர் நீதிமன்றத்தில் ஐந்து ஆண்டுகளுக்கும் குறைவான காலத்தில், 1948 ஆம் ஆண்டில் அவர் மேல்முறையீட்டு நீதிபதியாக நியமிக்கப்பட்டார். 1957 ஆம் ஆண்டில் சாதாரண மேல்முறையீட்டுப் பிரபு ஆனார். பிரபுக்கள் சபையில் ஐந்து ஆண்டுகள் கழித்து 1962 ஆம் ஆண்டில் மேல்முறையீட்டு நீதிமன்றத்திற்கு திரும்பினார். அந்தப் பதவியில் இருபது ஆண்டுகள் வகித்தார். ஓய்வு நேரத்தில் அவர் பல புத்தகங்களை எழுதினார், பொதுச் சட்டத்தின் நிலை குறித்து தனது எழுத்து மற்றும் பிரபுக்கள் சபையில் தனது நிலைப்பாடு மூலம் தொடர்ந்து கருத்துக்களை வழங்கினார்.

இங்கிலாந்து பிரதமர் மார்கரெட் தாட்சர், டென்னிங் "நவீன காலத்தின் மிகச் சிறந்த ஆங்கிலேய நீதிபதி" என்று கூறினார். மார்க் கார்னெட் மற்றும் ரிச்சர்ட் வெயிட் ஆகியோர் டென்னிங் ஒரு பழமைவாத கிறிஸ்தவர் என்று வாதிடுகின்றனர், அவர் "போருக்குப் பிந்தைய குற்றங்களின் உயர்வு குறித்து திகைத்துப்போன தார்மீக பழமைவாத பிரித்தானியர்களிடையே பிரபலமாக இருந்தார், அவரைப் போலவே, உரிமைகளுக்கான கூச்சலில் தனிநபரின் கடமைகள் மறக்கப்படுவதாக நம்பினர் "குற்றவியல் நீதி பற்றிய மீட்பின் பார்வையை விட அவருக்கு அதிக தண்டனை பற்றிய பார்வை இருந்தது, இதன் விளைவாக அவர் உடல் மற்றும் மரண தண்டனைக்கு உறுதுணையாக இருந்தார்." இருப்பினும், பிற்கால வாழ்க்கையில் மரண தண்டனை குறித்த தனது நிலைப்பாட்டை மாற்றிக்கொண்டார்.

மேற்கோள்கள்
-----------

1. ↑  Burrell, Ian (6 March 1999). "Lord Denning, the century's greatest judge, dies at 100". *The Independent*. 11 May 2019 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* France
* BnF data
* ஜெர்மனி
* Israel
* United States
* யப்பான்
* ஆத்திரேலியா
* கொரியா
* நெதர்லாந்து
* போலந்து

 |
| கல்விசார் | 
* CiNii

 |
| மக்கள் | 
* Trove
* UK Parliament

 |
| மற்றவை | 
* Europeana
* SNAC
* IdRef

 |
***செங்கோட்டை*** (*Sengottai*) 1996 ஆம் ஆண்டு அர்ஜுன், மீனா மற்றும் ரம்பா நடிப்பில், ஆர். பி. சௌத்ரி தயாரிப்பில், வித்தியாசாகர் இசையில், சி. வி. சசிகுமார் இயக்கத்தில் வெளியான தமிழ்த் திரைப்படம். இப்படம் தெலுங்கில் *எர்ரகோட்டா* என்ற பெயரில் மொழிமாற்றம் செய்யப்பட்டது.

கதைச்சுருக்கம்
--------------

அமைச்சராக இருக்கும் திருமூர்த்தி (ராசன் பி. தேவ்) பிரதமராக ஆசைப்பட்டு அதற்காக அப்போது பிரதமராக இருப்பவரைக் கொல்லத் திட்டமிடுகிறான். சேகர் (அர்ஜுன்) காவல்துறை அதிகாரி. சேகரின் காதலி யமுனா (ரம்பா) சேகரின் எதிரிகளால் கொல்லப்படுகிறாள். சேகரின் தந்தை (விஜயகுமார்) தன் நண்பர் நீலகண்டனின் (டெல்லி கணேஷ்) மகள் மீனாவை (மீனா) சேகருக்குத் திருமணம் செய்ய முடிவுசெய்கிறார்.

மீனாவின் வீட்டில் வசிக்கும் பிரான்ஸ் நாட்டைச் சேர்ந்த தோழி ஃபிராங்கா. அவள் ஒருநாள் காணாமல் போகவே அவளைக் கண்டுபிடிக்கும் பொறுப்பு சேகருக்குத் தரப்படுகிறது. ஃபிராங்காவைக் கொலை செய்ததாகக் குற்றம் சாட்டப்பட்டு மீனா சிறையில் அடைக்கப்படுகிறாள். காந்தி ஜெயந்தி அன்று சிறைக்கு வரும் திருமூர்த்தியைக் கோபத்தில் தாக்குகிறாள் மீனா. சேகர் யமுனாவிடம் அவள் அப்படி நடந்துகொண்டதற்கான காரணத்தைக் கேட்கிறான். மீனா நடந்த உண்மைகளைக் கூறுகிறாள்.

ஃபிராங்காவின் கைப்பை திருடுபோனதால் காவல் நிலையத்தில் புகாரளிக்கச் செல்லும்போது, திருமூர்த்தியால் கொல்லப்படுகிறாள். காவல் அதிகாரி தங்கமணி (ஆனந்தராஜ்) அந்தப் பழியை மீனாவின் மீது சுமதி அவளைக் கைதுசெய்கிறான். அவமானம் தாங்காமல் மீனாவின் குடும்பத்தினர் தற்கொலை செய்துகொள்கின்றனர். நடந்த உண்மைகளை தெரிந்துகொள்ளும் சேகர் மீனாவை தன் தந்தை விருப்பப்படி சிறையிலேயே திருமணம் செய்து அவளைப் பிணையில் வெளியே கொண்டுவருகிறான். சேகரிடம் உண்மைகளை ஒத்துக்கொள்ளும் தங்கமணியை திருமூர்த்தியின் ஆட்கள் கொன்று சேகரைக் கடத்துகிறார்கள். சேகர் பிரதமரைக் கொல்லாவிட்டால் தான் கடத்திவைத்துள்ள அவன் தந்தை மற்றும் மனைவி மீனாவைக் கொன்றுவிடுவதாக மிரட்டுகிறான் திருமூர்த்தி. அவனிடமிருந்து தப்பிக்கும் சேகர் தன் தந்தை மற்றும் மனைவியை மீட்கிறான். திருமூர்த்தியைக் கொன்று பிரதமரைக் காப்பாற்றுகிறான்.

நடிகர்கள்
---------

* அர்ஜுன் - சேகர் ஐ. பி. எஸ்.
* மீனா - மீனா
* ரம்பா - யமுனா
* விஜயகுமார் - சேகரின் தந்தை
* ராசன் பி. தேவ் - திருமூர்த்தி
* ஹேமந்த் ராவன்
* டெல்லி கணேஷ் - நீலகண்ட சாஸ்திரி
* ஆனந்தராஜ் - தங்கமணி
* வடிவேலு
* குமரிமுத்து
* சின்னி ஜெயந்த்
* ரோஷன் சேத் - பிரதமர்
* சேது விநாயகம்
* ரவீந்தர் நாத்
* பீமாராவ்
* நாக கண்ணன்
* கலைஜோதி ஜெயந்தி
* ஃபிராங்கா - ஃபிராங்கா
* தனுஷ்
* மதன் சுந்தர்
* சலீம்
* கான்
* ஜெயந்தி
* லதா

இசை
---

படத்தின் இசையமைப்பாளர் வித்தியாசாகர். பாடலாசிரியர்கள் வாலி, வைரமுத்து, முத்துலிங்கம் மற்றும் பழனிபாரதி.

| வ. எண் | பாடல் | பாடகர்கள் | காலநீளம் |
| --- | --- | --- | --- |
| 1 | பூமியே பூமியே | எஸ். பி. பாலசுப்பிரமணியம், எஸ். ஜானகி | 5:19 |
| 2 | பாடு பாடு | சித்ரா | 4:36 |
| 3 | உச்சிமுதல் பாதம் | ஹரிஹரன், மிதாலி பானர்ஜி பவ்மிக் | 5:06 |
| 4 | வெண்ணிலவே வெள்ளி பூவே | மனோ, சித்ரா | 4:06 |
| 5 | விண்ணும் மண்ணும் | மனோ, சுவர்ணலதா | 4:35 |

மேற்கோள்கள்
-----------

1. ↑  "செங்கோட்டை". Archived from the original on 2011-08-23. 2019-02-19 அன்று பார்க்கப்பட்டது.CS1 maint: unfit url (link)
2. ↑  "செங்கோட்டை". Archived from the original on 2011-09-18. 2019-02-19 அன்று பார்க்கப்பட்டது.CS1 maint: unfit url (link)
3. ↑  "செங்கோட்டை".
**வாட்டு கோபீசு** *(Watu Kobese)* தென்னாப்பிரிக்காவைச் சேர்ந்த ஒரு சதுரங்க அனைத்துலக மாசுட்டர் ஆவார். இவர் 1973 ஆம் ஆண்டு சூன் மாதம் 27 ஆம் நாள் பிறந்தார். பிடே எனப்படும் பன்னாட்டு சதுரங்க கூட்டமைப்பின் பயிற்சியாளராகவும் 2005 ஆம் ஆண்டில் இவர் பணியாற்றியுள்ளார். 

தென்னாப்பிரிக்காவில் நடைபெறும் தென்னாப்பிரிக்கர்களுக்கு மட்டுமான சாம்பியன் பட்டப் போட்டியில் 1998, 2003 மற்றும் 2011 ஆம் ஆண்டுகளில் மூன்று முறை பட்டம் வென்றுள்ளார். அனைவரும் பங்கேற்கும் தென்னாப்பிரிக்க சதுரங்க சாம்பியன் பட்ட்த்தை 2004 மற்றும் 2008 ஆம் ஆண்டுகளில் இரண்டு முறை வென்றுள்ளார். கோபீசுக்கு பிடே அமைப்பு 1995 ஆம் ஆண்டில் பிடே அனைத்துலக மாசுட்டர் (ஐஎம்) பட்டம் வழங்கி சிறப்பித்தது. சதுரங்க ஒலிம்பியாடு போட்டிகளில் தென்னாப்பிரிக்காவின் சார்பாக இவர் 1992, 1994, 1996, 1998, 2004, 2006, 2008, 2010, 2012, 2014, 2016 மற்றும் 2018 ஆம் ஆண்டுகளில் இவர் பங்கேற்றார் .

சோசா மொழியில் இவர் எழுதிய மாசிடாலே உதிம்பா என்ற ஒரு சதுரங்க புத்தகம் சூலை 2015 ஆண்டு வெளியிடப்பட்டது. இப்புத்தகம் சுலு மொழியில் ஒன்பது ஆண்டுகளுக்கு முன்னர் அவர் எழுதிய புத்தகத்தின் மொழிபெயர்ப்பாகும் .

மேற்கோள்கள்
-----------

1. ↑  "Men's Chess Olympiads: Watu Kobese". OlimpBase. 28 July 2012 அன்று பார்க்கப்பட்டது.
2. ↑  Mariska Morris (10 July 2015). "First Xhosa chess book launched". GroundUp. 10 July 2015 அன்று பார்க்கப்பட்டது.
3. ↑  Sandiso Phaliso (8 July 2015). "First isiXhosa chess book to build kings, queens". Independent Online. 10 July 2015 அன்று பார்க்கப்பட்டது.

புற இணைப்புகள்
--------------

* வாட்டு கோபீசு rating card at பன்னாட்டு சதுரங்கக் கூட்டமைப்பு Edit this at Wikidata
* Watu Kobese chess games at 365Chess.com
பெனத்தாரான் கோவில் வளாகத்தில் உள்ள முக்கிய கோவில்
பெனத்தாரான் வளாகத்தில் உள்ள பழமையான கோவில் ஒன்று.
**பெனத்தாரான்** (*Penataran* அல்லது *Panataran*, இந்தோனேசிய மொழி: *Candi Penataran*) என்பது இந்தோனேசியாவில் கிழக்கு ஜாவா மாகாணத்தில் பிலித்தார் நகரில் இருந்து வடக்கே 10 கிமீ தொலைவில் அமைந்துள்ள ஓர் இந்துக் கோவில் ஆகும். இக்கோவில் கிபி 12-ஆம் நூற்றாண்டு முதல் 15-ஆம் நூற்றாண்டு வரையான காலப்பகுதியில் கட்டப்பட்டிருக்கலாம் என நம்ப்பப்படுகிறது. இது மயாபாகித்து பேரரசு காலத்தில் குறிப்பாக ஹயாம் வுரூக் பேரரசரின் ஆட்சியில் அவரது முக்கிய வழிபாட்டிடமாக முக்கியத்துவம் பெற்று விளங்கியது.:241

பெனத்தாரான் கோவில் கேதிரி காலத்தில் இருந்து பெயர் பெற்று விளங்கியுள்ளது. *கிருஷ்ணயானா* (பாகவத புராணம்) காவியக் கவிதை இதனை சித்தரிக்கிறது.:158 இக்கோவில் "பலா" கோயில் என "நகரகிரேத்தகாமா" என்ற பண்டைய கிழக்கு சாவக புகழஞ்சலிக் குறிப்பில் கூறப்பட்டுள்ளது. அயாம் புரூக் பேரரசர் தனது கிழக்கு சாவக அரச சுற்றுப் பயணத்தின் போது இக்கோவிலுக்கு வருகை தந்திருந்தார்.

இக்கோவிலும் அதன் சுற்றுப்புறமும் உலகப் பாரம்பரியக் களங்களின் பட்டியலில் சேர்க்கப்பட்டுள்ளது.

உலகப் பாரம்பரியக் களம்
----------------------

இக்கோவில் யுனெசுக்கோ அமைப்பினால் உலகப் பாரம்பரியக் களங்களில் ஒன்றாக 1995 அக்டோபர் 19 இல் பட்டியலிடப்பட்டது.

மேற்கோள்கள்
-----------

1. ↑  "Penataran Temple - One of Majapahit Inheritance in Blitar". East Java.com. 6 மே 2012 அன்று பார்க்கப்பட்டது.
2. 1 2  Cœdès, George (1968). *The Indianized states of Southeast Asia*. University of Hawaii Press. பன்னாட்டுத் தரப்புத்தக எண்:9780824803681. .
3. ↑  "Penataran Hindu Temple Complex". UNESCO. 6 May 2012 அன்று பார்க்கப்பட்டது.

விக்கிமீடியா பொதுவகத்தில்,  
 ***பெனத்தாரான் கோவில்***   
என்பதின் ஊடகங்கள் உள்ளன.
**1983 மட்டக்களப்பு சிறையுடைப்பு** (*1983 Batticaloa Jailbreak*) 1983 செப்டம்பர் 23 அன்று இலங்கை மட்டக்களப்பில் இடம்பெற்றது. 1983 சூலை 23-25 ஆகிய நாட்களில் இடம்பெற்ற கொழும்பு, வெலிக்கடை சிறைச்சாலைப் படுகொலைகளின் போது உயிர் தப்பிய தமிழ் அரசியல் கைதிகள் மட்டக்களப்பு சிறைச்சாலைக்கு இடம் மாற்றப்பட்டனர். இவர்கள் அனைவரும் சிங்களப் பகுதியில் உள்ள ஒரு பாதுகாப்புக் கூடிய சிறைச்சாலை ஒன்றுக்கு மாற்றப்படவிருப்பதாக வதந்தி பரவியதை அடுத்து, 41 தமிழ் அரசியல் கைதிகள் அங்கிருந்து தப்பியோட திட்டம் தீட்டினர். வெளியார் உதவியுடன், கடத்தப்பட்ட சில ஆயுதங்களின் உதவியுடன் அவர்கள் சில குழுக்களாக சிறையில் இருந்து தப்பினர். இந்த சந்தர்ப்பத்தைப் பயன்படுத்தி, அங்கு வேறு காரணங்களுக்காக சிறை வைக்கப்பட்டிருந்த 150 கைதிகளும் தப்பியோடினர். இச்சிறையுடைப்பில் இராமலிங்கம் பரமதேவா, பனாகொடை மகேஸ்வரன், டக்ளஸ் தேவானந்தா, எஸ். ஏ. டேவிட் போன்ற முக்கிய அரசியல் கைதிகளும், மற்றும் சில விடுதலைப் புலிகளின் ஆதரவாளர்களும் தப்பினர். இவர்களில் பெரும்பாலானோர் தமிழ்நாட்டுக்குத் தப்பிச் சென்றனர். இச்சிறையுடைப்பில் தப்ப முடியாமல் போன பெண் கைதி ஒருவரை 1984 சிறையுடைப்பில் தமிழீழ விடுதலைப் புலிகள் தப்பிக்க வைத்தனர்.

இவற்றையும் பார்க்க
------------------

* வெலிக்கடை சிறைச்சாலைப் படுகொலைகள்
* கறுப்பு யூலை
* ஈழப் போர்

மேற்கோள்கள்
-----------

1. ↑  "Batticaloa Jailbreak". Tamil Times. நவம்பர் 1983. 2017-09-23 அன்று மூலம் பரணிடப்பட்டது. 2017-09-23 அன்று பார்க்கப்பட்டது.
2. ↑  "Asia Times: Chapter 30: Whirlpool of violence". 2002-12-03 அன்று மூலம் பரணிடப்பட்டது. 2016-09-23 அன்று பார்க்கப்பட்டது.
3. ↑  "The Jail Break". *SangamOrg*. 2004-08-21.. பார்த்த நாள்: 2009-01-01.
**கியூலெத் வினை** (*Quelet reaction*) அல்லது **பிளாங்கு–கியூலெத் வினை** (*Blanc–Quelet reaction*) என்ற கரிம வேதிப் பிணைப்பு வினையின் போது பீனோலிக் ஈத்தர் அலிப்பாட்டிக் ஆல்டிகைடுடன் வினைபுரிந்து α-குளோரோஆல்கைல் வழிப்பொருட்களை உருவாக்குகிறது. இவ்வினை அதனைக் கண்டுபிடித்த படைப்பாளி ஆர். கியூலெத் என்பவரின் பெயரால் அழைக்கப்படுகிறது. முதன்முதலில் 1932 ஆம் ஆண்டில் இவர் இதைக் கண்டறிந்தார். மேலும் இவ்வினை பிளாங்கு குளோரோ மெத்திலேற்றம் செயல்முறை வினையை ஒத்திருக்கிறது.

இவ்வினையில் முதன்மையாக பாரா-பதிலீடு பொருட்கள் கிடைக்கின்றன. பாரா தளம் தடுக்கப்பட்டால் ஆர்த்தோ-பதிலீடு பொருட்களையும் தயாரிக்கலாம். வலுவான அமில வினையூக்கியின் உதவியினால் இவ்வினை நிகழ்கிறது. ஈத்தர் செயல்படாமல் இருக்கும்போது ஐதரோ குளோரிக்கமிலம் கலந்த துத்தநாக(II) குளோரைடு வினையூக்கியாகப் பயன்படுத்தப்படுகிறது.

Quelet reactionQuelet reaction

மேற்கோள்கள்
-----------

1. ↑  Wang, Zerong (2009). "517: Quelet Reaction". *Comprehensive organic name reactions and reagents*. Hoboken, N.J.: John Wiley. பக். 2290–2292. பன்னாட்டுத் தரப்புத்தக எண்:9780470638859.
2. ↑  R. Quelet (1932). *Compt. Rend.* **195**: 155.
3. ↑  Denmark], [editor-in-chief, Scott E. (2006). "1:3 Chloromethylation of Aromatic Compounds". *Organic reactions*. Hoboken, N.J.: Wiley. பக். 63–90. பன்னாட்டுத் தரப்புத்தக எண்:9780471264187.
**சிலந்தி** (*Silandhi*) என்பது 2008 ஆம் ஆண்டு வெளியான தமிழ் பரபரப்பூட்டும் திரைப்படம் ஆகும். அறிமுக இயக்குநர் ஆதிராஜ் இயக்கிய இப்படத்தில் முன்னா, மோனிகா ஆகியோர் முக்கிய வேடங்களில் நடித்தனர். மேலும் ரியாஸ் கான் துணை வேடத்தில் நடித்துள்ளார். இந்த திரைப்படம் பின்னர் தெலுங்கில் *எர்ர குலாபி* என்றும், இந்தியில் *ஜால் - தி நெட் என்ற* பெயரிலும் மொழிமாற்றம் செய்யப்பட்டது. மேலும் இப்படமானது கன்னடத்தில் விஜய் ராகவேந்திரா, ஹரிப்பிரியா ஆகியோர் முக்கிய கதாபாத்திரங்களில் நடிக்க *ரணதந்திரா* என்ற பெயரில் 2014 இல் இயக்குனரால் மறு ஆக்கம் செய்யப்பட்டது.இது திரைப்படம் *ஐ நோ வாட் யூ டிட் லாஸ்ட் சம்மர்* என்ற ஆங்கில திரைப்படத்தை அடிப்படையாகக் கொண்டது.

சுருக்கம்
---------

இந்த படம் புது ஜோடிகளான மகேஷ் ( முன்னா ), மோனிகா ( மோனிகா ) ஆகியோரைப் பற்றியது. திருமணத்திற்குப் பின் தேனிலவுக்கு அவர்கள் தனிமையான இடத்தில் உள்ள வீட்டிற்குச் செல்கின்றனர். அந்த வில்லாவில் இயற்கைக்கு மாறான சில விஷயங்கள் நடக்கின்றன.

நடிகர்கள்
---------

* முன்னா மகேஷாக
* மோனிகா மோனிகாவாக
* ரியாஸ் கான் காவல் அதிகாரியாக
* சந்துரு
* நெல்லை சிவா
* கணேஷ் பாபு
* ஜெகன்

குறிப்புகள்
-----------

1. ↑  "Silanthi is an erotic thriller, says director - Times of India". *The Times of India* (ஆங்கிலம்). 2020-08-07 அன்று பார்க்கப்பட்டது.
2. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *Silandhi*
**அகப்பொருட்கோவை** என்பது, வடமொழியில் பிரபந்தம் எனப்படும் தமிழ்ச் சிற்றிலக்கிய வகைகளுள் ஒன்றாகும். இதன் பெயருக்கு ஒப்ப இது அகப்பொருள் சார்ந்த ஒரு இலக்கிய வகை. இதைக் **கோவை** அல்லது **ஐந்திணைக் கோவை** போன்ற பெயர்களாலும் குறிப்பிடுவது உண்டு. கோவை இலக்கியம் அகப்பொருட்கோவை, புறப்பொருட்கோவை இன இரண்டு வகையாக அமையும் என்று சில இலக்கண நூல்கள் கூறுகின்றன. சுவாமிநாதம் என்னும் இலக்கண நூல் புறக்கோவை பற்றிக் கூறுகின்றது. எனினும், புறப்பொருட்கோவை நூல் எதுவும் எழுதப்பட்டதாகத் தெரியவில்லை. எனவே நடைமுறையில் அகப்பொருட்கோவை, கோவை இரண்டுமே அகப்பொருட் கோவை இலக்கியத்தையே குறிப்பது வழக்கு. தலைவன் தலைவி ஆகியோரது காதல் உணர்ச்சிகளையும் நிகழ்ச்சிகளையும் ஒரு வரலாறுபோல் படிப்படியாகக் காட்டி ஒரே வகையான செய்யுள்களால் தொடர்ந்து பாடி அமைக்கும் நூல் இது. தலைவனும் தலைவியும் ஒருவரை ஒருவர் கண்டு காதல் கொண்டு பின் மணம் புரிந்து இல்லறம் நடத்தும் இனிய நிகழ்வுகளைச் சொல்வது இக் கோவை இலக்கியம்.

  

"இருவகைப்பட்ட முதற்பொருளும், பதினான்கு வகைப்பட்ட கருப்பொருளும் பத்து வகைப்பட்ட உரிப்பொருளும் பொருந்தி, கைக்கிளை முதலுற்ற அன்புடைக் காமப் பகுதியவாம் களவொழுக்கத்தினையும் கற்பொழுக்கத்தினையும் கூறுதலே எல்லையாகக் கொண்டு, நன்மையுற்ற கட்டளைக் கலித்துறை நானூறாகத் திணை முதலாகத் துறை ஈறாகக் கூறப்பட்ட பன்னிரண்டு அகப்பாட்டு உறுப்பும் வழுவின்றித் தோன்றப் பாடுவது அகப்பொருட் கோவை."
என்கிறது இலக்கண விளக்கப் பாட்டியல் உரை. 

  

பாண்டிக்கோவை என்னும் கோவை நூலே இன்று கிடைக்கும் கோவை நூல்களுள் காலத்தால் முந்தியது. இது 8 ஆம் நூற்றாண்டில் இயற்றப்பட்டது. இதே நூற்றாண்டில் எழுதப்பட்ட இன்னொரு கோவைநூல், மாணிக்கவாசரால் இயற்றப்பட்ட சமயக் கோவை நூலான திருக்கோவையார் ஆகும். பொய்யாமொழிப் புலவர் எழுதிய தஞ்சைவாணன் கோவை 13 ஆம் நூற்றாண்டில் எழுதப்பட்டது.

கோவை இலக்கியங்கள் சில
---------------------

* திருக்கோவையார் - மாணிக்கவாசகர்
* தஞ்சைவாணன் கோவை
* குலோத்துங்கன் கோவை - ஒட்டக்கூத்தர்
* பாண்டிக்கோவை
* திருவெங்கைக்கோவை
* கோடீச்சுரக்கோவை
* திருவாரூர்க்கோவை

குறிப்புகள்
-----------

1. ↑  இலக்கண விளக்கம் பொருளதிகாரம் - பாட்டியல் பக். 177

உசாத்துணைகள்
------------

* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.

இவற்றையும் பார்க்கவும்
----------------------

* பாட்டியல்
**கியோட்டோ பரிசு** (京都賞) என்பது இனாமோரி அறக்கட்டளை 1984 ஆம் ஆண்டிலிருந்து ஆண்டுதோறும் வழங்கி வரும் ஒரு பெரும் பரிசு. அறிவியல், கலை, தொழில்நுட்பம், மெய்பொருளியல் ஆகிய துறைகளில் ஒப்பரிய ஆக்கங்கள் படைத்தவருக்கு அளிக்கப்படுகின்றது. இப் பரிசை **சப்பான் பரிசு** என்றும் சொல்வதுண்டு. நோபல் பரிசு போலவே பெரும் மதிப்பான பரிசு. நோபல் நிறுவனம் பரிசளிக்காத பல தொழில்நுட்பத் துறைகளில் ஒப்பரிய ஆக்கங்கள் படைத்தவர்களுக்கும் கியோட்டொ பரிசு அளிக்கப்படுகிறது. உலகளவில் இப் பரிசின் மதிப்பு மிக உயர்ந்து வருகிறது. இப் பரிசுத் தொகை கசுவொ இனாமோரி நிறுவிய அறக்கட்டளையில் இருந்து அளிக்கப்படுகிறது. கசுவொ இனாமோரி சுட்டாங்கல் (செராமிக்ஸ்) தொழில் நுட்பத்தால் ஈட்டிக் குவித்த பெரும் பணத்தால் 50 மில்லியன் சப்பானிய யென் மற்றும் கியொசெரா என்னும் கும்பினியின் பங்கு இவற்றைக் கொண்டு இந்த பரிசளிக்கும் அறக்கட்டளையை நிறுவினார்.

மேலும் பார்க்க
--------------

* பரிசு, பதக்கங்கள் பட்டியல்
* கியோடொ பரிசு பெற்றோர் பட்டியல்

வெளி இணைப்புகள்
---------------

* கியோட்டோ பரிசு
* இனாமோரி அறக்கட்டளை

1. ↑  "Joan Jonas Wins $900,000 Kyoto Prize". *ARTnews*. June 15, 2018.
கொங்கு நாட்டில் உள்ள வைணவத் தலங்களில் புகழ் பெற்றது நைனாமலை வரதராஜ பெருமாள் கோவில், நாமக்கல் மாவட்டம் புதன்சந்தை பகுதிக்கு அருகில் நைனாமலை என்னும் ஊரில் செங்குத்து வடிவிலான மலை மீது வாசம் செய்யும் பெருமாள் இப்பகுதியில் புகழ் பெற்றவர்.

நைனா மலை
--------

நாமக்கல் மாவட்டத்தில் தெலுங்கு மொழி பேசுபவர்கள் அதிகம் வாழ்வதாலும், நாயக்கர்கள் இப்பகுதியை ஆண்டு வந்ததாலும், நைனா என்றால் தந்தை என்று தெலுங்கில் பொருள் படுகிறது, கடவுளை தந்தை என்று கூறும் வழக்கம் இருப்பதால் இம்மலையை நைனா மலை என்று அழைக்கிறார்கள் என்றும், சிவ தலங்களைப் போல தொன்மை வாய்ந்த இம்மலையில் ரிஷிகள் தவமிருந்து, வரதராஜப் பெருமாளை தரிசித்து வந்ததாகவும், கன்மநையின மகரிஷி என்பவர் பெருமாளுக்கு கைங்கரியங்கள் செய்து, மலை மீதே சமாதி ஆனதால், இம்மலைக்கு நைனாமலை என்று பெயர் வந்ததாகவும் கூறப்படுகிறது

கோவிலின் அமைப்பு
----------------

பார்ப்பதற்கு சாய்வாகத் தோன்றும் இம்மலையின் உயரம் 3 கிலோ மீட்டர். ஆனால் மிகவும் செங்குத்தான, குறைந்த அகலமே கொண்ட 3,700 படிகள் உள்ளன. மற்றொரு சிறப்பம்சமாக மலையின் முகட்டில், உச்சி முழுவதையும் உள்ளடக்கி, கோவில் கட்டப்பட்டுள்ளது. இக்கோவில் நாமக்கல் சேந்தமங்கலம் பகுதியை ஆண்ட ராஜகம்பளத்து நாயக்கர் சமுதாயத்தை சேர்ந்த ராமச்சந்திர நாயக்கரால் கட்டப்பட்டது.

நைனாமலை உச்சியிலுள்ள வரதராச பெருமாள் கோவில்
மலை மீது திருத்தலம் நான்கு யுகமாகக் கொண்டு இந்திரஜாலம், பத்மஜாலம், யாதவா ஜாலம், நைனா ஜாலம் ஆகிய பெயர்களுடன் திகழ்கின்றது. இம்மலை மீது 108 தீர்த்தங்கள் இருந்தன. இவற்றில் காலப்போக்கில் பராமரிப்பின்றி மறைந்து தற்போது கடும்பஞ்சத்திலும் என்றென்றும் வற்றாத தீர்த்தங்கள் மூன்று மட்டும் உள்ளன.

வரதராஜ பெருமாள் குவலயவல்லியுடன் காட்சியளிக்கிறார். மலை மீது மகா மண்டபத்தில் ராமர், சீதை, லட்சுமணன், வெண்ணை தாழ் கிருஷ்ணன், நரசிம்மர், வீர ஆஞ்சநேயர், மன்மதன், ரதி, அய்யப்பன், தசாவதார சிலைகளும் உள்ளன. பல நூறு ஆண்டுகளுக்கு முன்பே கட்டப்பட்டுள்ள இக்கோவிலில் ஆனி முதல் தேதி முதல் ஆடி 30-ஆம் தேதி வரை சூரிய உதயத்தின்போது சூரிய ஒளி சுவாமி மீது விழுவது விசேஷம்.

திருவிழா
--------

இங்கு புரட்டாசி மாதம் சனிக்கிழமைகளில் நடைபெறும் சிறப்பு பூஜையில் கொங்கு நாட்டில் உள்ள ஏராளமானோர் வந்து கலந்து கொள்வர்.

கோவிலுக்கு செல்ல
----------------

சேலம்-நாமக்கல் தேசிய நெடுஞ்சாலையில் புதன் சந்தையில் இருந்து பிரிந்து 4 கிலோ மீட்டர் தூரத்திலும், சேந்தமங்கலத்தில் இருந்து 5 கிலோ மீட்டர் தூரத்திலும் அமைந்துள்ளது அருள்மிகு நைனா மலை வரதராஜ பெருமாள் கோவில். இது நாமக்கல்லில் இருந்து 10 கிலோ மீட்டர் தூரத்தில் உள்ளது

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2011-07-15 அன்று மூலம் பரணிடப்பட்டது. 2011-07-30 அன்று பார்க்கப்பட்டது.

வெளி இணைப்புகள்
---------------

* விக்கிமேப்பியாவில் கோயில் அமைவிடம்
கால்வின்-பென்சன் சுழற்சி
**C3 கார்பன் நிலைநிறுத்தம்***(C3 carbon fixation)* என்பது தாவரங்களில் காணப்படும் மூன்று வகையான கார்பன் நிலைநிறுத்தப் பாதைகளுள் ஒன்று ஆகும்.. சி4 கார்பன் நிலைநிறுத்தம், கிராசுலாசியன் அமில வளர்சிதைமாற்றம் ஆகிய இரண்டும் மற்ற இரு பாதைகள் ஆகும்.. இச்செயல் முறையில் கார்பன் டை ஆக்சைடும் ரிபுலோசு பிசுபாசுபேட்டும் (5 கார்பன் சர்க்கரை) 3-பாசுபோகிளிசரேட்டு சேர்மமாக மாற்றப்படுகின்றன.

**CO2 + H2O + RuBP → (2) 3-பாசுபோகிளீசரேட்டு**
கால்வின்-பென்சன் சுழற்சியின் முதல்படி நிலையில் அனைத்துத் தாவரங்களிலும் இவ்வினை நடைபெறுகிறது. சி4 தாவரங்களில் கார்பனீராக்சைடு நேரடியாக காற்றிலிருந்து எடுத்துக் கொள்ளப்படாமல் மாலேட்டு சேர்மத்திலிருந்து எடுக்கப்படுகிறது.

சி3 தாவரத்தின் குறுக்குவெட்டுத் தோற்றம். அராபிதோப்சிசு தாலியானா தாவர இலையின் சாற்றுக்குழல் கற்றைகள் காட்டப்பட்டுள்ளது. கேம்பிரிட்சு பல்கலைக்கழக தாவர அறிவியல் துறையின் நுண்ணோக்கி பிம்பத்தின் அடிப்படையில் வரையப்பட்ட படம்..
C3 கார்பன் நிலைநிறுத்தப் பாதையை முதன்மைப் பாதையாய்க் கொண்ட தாவரங்கள் C3 தாவரங்கள் என அழைக்கப்படுகின்றன. இவை C4 தாவரங்களை விட பரிணாமத்தில் மூத்தவை. C3 தாவரங்களுக்கு அதிக அளவில் நீர் தேவை. இவற்றால் கடும் தட்பவெப்ப நிலைகளில் வாழ இயலாது. இத்தாவரங்கள் வேர்களால் உறிஞ்சும் நீரில் 97 விழுக்காடு நீராவிப்போக்கால் வெளியேறுகிறது. புவியின் 95 விழுக்காட்டுத் தாவர உயிரிநிறை C3 தாவரங்களால் ஆனது. அரிசி, பார்லி ஆகியவை குறிப்பிடத்தக்க C3 தாவரங்கள்.

மேற்கோள்கள்
-----------

1. ↑  Raven, J. A.; Edwards, D. (2001). "Roots: evolutionary origins and biogeochemical significance". *Journal of Experimental Botany* **52** (90001): 381–401. doi:10.1093/jexbot/52.suppl\_1.381. பப்மெட்:11326045.
**யூலி மேரி விண்டர் கான்சன் (Julie Marie Vinter Hansen)** (20 ஜூலை 1890 – 27 ஜூலை 1960) ஒரு டென்மார்க் வானியலாளர் ஆவார்.

வாழ்க்கை
--------

### இளமை

விண்டர் கான்சன் டென்மார்க்கில் உள்ல கோப்பனேகனில் பிறந்தார்.

### கல்வி

இவர் கோப்பனேகன் பல்கலைக்கழகத்தில் படிக்கும்போதே பலகலைக்கழகத்தின் வான்காணகத்தில் கணிப்பாளராகப் பணிக்கு அமர்த்தப்பட்டார். மின்னணு ஊழிக்கு முன்பு கணினியின் பணிகளை வானியலாளர்களின் வழிகாட்டுதலின்கீழ் மாந்தக் கணிப்பாளர்களே செய்தனர். பகலைக்கழகத்தில் இப்பணி அமர்த்தத்தை முதலில் பெற்றவர் இவரே ஆவார். பின்னர் இவர் 1922 இல் வான்காணக உதவியாளராக, அதாவது நோக்கீட்டாளராகப் பணியில் அமர்த்தப்பட்டார்.

வாழ்க்கைப்பணி
-------------

### நோர்திக் வானியல் மீள்பார்வை இதழின் பதிப்பாசிரியர்

இவர் ஆற்றல் மிக்க பணியாளர் ஆவார். இயல்பான நோக்கிடுகள், நோக்கிடுகள் சார்ந்த பணிகளை மட்டுமல்லாமல் *Nordisk Astronomisk Tidsskrift* (நோர்திக் வானியல் மீள்பார்வை) இதழின் பதிப்புப் பணிகளையும் ஏற்று செய்தார்.

### பன்னாட்டு வானியல் ஒன்றியம்

இவர் பின்னர் பன்னாட்டு வானியல் ஒன்றியத்தின் தொலைவரிக் குழுமத்தின் இயக்குநரும் அதன் சுற்ற்றிக்கைகளின் பதிப்பாசிரியரும் ஆனார்.

### கோப்பனெகன் பல்கலைக்கழக வானியலாளர் பணி

இவர் 1939 அளவில் கோப்பனேகன் பல்கலைக்கழக வான்கானகத்தின் முதல்வானியலாளர் ஆனார். இவர் சிறுகோல்கள், வால்வெள்ளிகளின் துல்லியமான வட்டணைக் கணிப்பீடுகளுக்குப் பெயர்போனவர் ஆவார்.

### தகேயா பிரேண்டித் ரெய்செலெகாத் விருது

இவர் 1939 இல் தகேயா பிரேண்டித் இரெய்செலெகாத் விருதைப் பெற்றார். இவ்விருது கலை, அறிவியலில் பேரலவு பங்களிப்புகளை வழங்கிய பெண்மணிகளுக்கு வழங்கப்படுவதாகும்மிவர் இந்த விருது பணத்தில் (160, 000 அமெரிக்க டாலர்- 1ஒ,000 DKK) அமெரிக்காவில் இருந்து யப்பான் வரை சென்று மீண்டார். இவர் திரும்பும்போது 1940 இல் இரண்டாம் உலகப்போர் வெடித்ததால் இவரது வீடுநோக்கிய பயணம் கட்டுபாட்டுக்கு உள்ளானது.

### கலிபோர்னியா பல்கலைக்கழகப் பணி

இவருக்கு கலிபோர்னியா பல்கலைக்கழகம் மார்ட்டின் கெலோகு ஆய்வுநல்கையை வழங்கியது. இது சிலகாலம் இவர் அமெரிக்காவில் பணிசெய்ய உதவியது. மேலும் இவருக்கு 1940 இல் வானியலுக்கான ஆன்னி ஜம்ப் கெனான் விருது வழங்கப்பட்டது.

### டென்மார்கு திரும்புதல்

இவர் 1956 இல் தானிபுரோகு ஆணை நைட் பட்டம் பெற்றார். பிறகு இவர் 1960 வரை கோபானேகன் பல்கலைக்கழகத்தில் தன்பணியைத் தொடர்ந்தார்.

இறப்பு
------

இவர் இயல்பான ஓய்வு பெறுவதற்குச் சில நாட்களுக்கு முன் தான் விரும்பி ஓய்வெடுக்கும் விடுமுறை இடமாகிய சுவிசு மலைச்சாரல் ஊரான மூரெனில் 1960 இல் மாரடைப்பால் இறந்தார். இவரது உடல் கோப்பனேகனில் அடக்கம் செய்யப்பட்டார். பீன்னிசு வானியலாளர் இலீசி ஒத்தெர்மா 1940 களில் கண்டறிந்த சிறுகோள் 1544 விண்டர் கான்சென்சியா இவரது நினைவாகப் பெயரிடப்பட்டது.

தகைமைகளும் விருதுகளும்
----------------------

* தகேயா பிரேண்டித் ரெய்செலெகாத் விருது.
* மார்ட்டின் கெலாகு ஆய்வுநல்கை
* தானிபுரோகு ஆணை நைட் பட்டம்

மேற்கோள்கள்
-----------

1. ↑  Mürren, Schweiz. "Julie Vinter Hansen (1890 - 1960) Vinter Hansen, Julie Marie". Digital udgave. 19 April 2012 அன்று பார்க்கப்பட்டது.

தகவல் வாயில்கள்
---------------

* Rasmusen, H.Q. (March 1961). "Julie Marie Vinter Hansen (obituary)". *Quarterly Journal of the Royal Astronomical Society* **2**: 38. Bibcode: 1961QJRAS...2...38..
**யூலியன் பாட்றிக் பார்னசு**  (ஜூலியன் பார்ன்ஸ், *Julian Patrick Barnes*, பிறப்பு: 19 சனவரி 1946, இங்கிலாந்தின் லீசெஸ்டர்) ஓர் சமகால ஆங்கில எழுத்தாளரும் *த சென்ஸ் ஆஃப் அன் என்டிங்* என்ற நூலிற்காக 2011ஆம் ஆண்டின் மான் புக்கர் பரிசு பெற்றவரும் ஆவார். முந்தைய ஆண்டுகளில் இவரது மூன்று நூல்கள், *பிளாபெர்ட்டின் கிளி* (Flaubert's Parrot) (1984), *இங்கிலாந்து, இங்கிலாந்து* (1998), மற்றும் *ஆர்தர் & ஜியார்ஜ்* (2005) இந்தப் பரிசிற்காக பரிந்துரைக்கப்பட்டு இறுதிப்பட்டியலில் இடம் பிடித்திருந்தன.

பார்னசு குற்றப் புதினங்களை டான் கவனாக் என்ற புனைபெயரில் எழுதி வந்தார். இவரது படைப்புக்கள் பிரான்சில் மிகவும் வரவேற்பைப் பெற்றிருந்தன. அங்கு *பிளாபெர்ட்டின் கிளி* க்கு ப்ரீ மெடிசி பரிசும் *டாக்கிங் இட் ஓவ*ர் நூலிற்கு ப்ரீ ஃபெமினா பரிசும் பெற்றார். அங்கு இவர் *ல ஓர்டர் தெ ஆர்ட்ஸ் யெ தெ லெட்டர்ஸ்* அதிகாரியாகவும் நியமிக்கப்பட்டார்.

மேற்கோள்கள்
-----------

1. ↑  Interviewed by Shusha Guppy. "The Art of Fiction No. 165, Julian Barnes". Paris Review. 10 August 2011 அன்று பார்க்கப்பட்டது.

வெளியிணைப்புகள்
---------------

* Official Website of Julian Barnes
* Official Website of Dan Kavanagh (pseudonym)
* British Council site
* Publisher's Website – includes facts about Barnes and *Arthur & George*
* Guardian Books "Author Page" – with profile and links to further articles.
* Interview பரணிடப்பட்டது 2006-10-25 at the வந்தவழி இயந்திரம் on *பிபிசி* *HARDtalk Extra* programme – broadcast on 22 September 2006
* Audio interview from Writing Lab on *open2.net*
*
**காஞ்சி** என்பது மகளிர் இடையில் அணியும் ஒட்டியாணம். இடையில் உடுத்தியிருக்கும் ஆடை எந்த நிலையிலும் நழுவாமல் இருக்க இந்தக் காஞ்சியை அணிந்துகொள்வார்கள். ஆண்கள் இடையில் கச்சம் என்னும் இடுப்புவார் அணிந்துகொள்வது போலப் பெண்கள் காஞ்சி அணிந்துகொள்வர்.

இடையில் அணியும் ஆடை கலை. கலையின் மேல் அணிந்துகொள்ளும் ஆடை மேகலை. நடனம் ஆடும் மகளிர் அணிவது மேகலை. நடனமாடும் மகளிர் மட்டுமல்லாமல் தன்னை ஒப்பனை செய்துகொள்ளும் மணப்பெண் போன்றவர்கள் தன் இடுப்பிலுள்ள ஆடையின் மேல் அணிந்துகொள்வது காஞ்சி. இக்காலத்தில் தங்க ஒட்டியாணமாக இது உள்ளது.

இலக்கியங்களில் காஞ்சி
---------------------

### பரிபாடல்

மேகலை, காஞ்சி, வாகுவளையம் – ஆகியவை மகளிர் இடையில் அணியும் அணிகலன்கள்.
### கலிங்கத்துப்பரணி

கலிங்கத்துப் பரணி என்னும் நூல் இந்த அணியைக் குறிப்பிடுகிறது:

ஒரு பெண் தன் கணவன் வீடு திரும்பியதும் கதவைத் திறக்கச் சென்றாளாம். கணவனைத் தழுவிக்கொள்ளும் ஆசையால் அவளது இடையிலுள்ள ஆடை நழுவுகிறதாம். செருகிய ஆடை நழுவலாம். சேர்த்துக்கட்டிய ஒட்டியாணம் நழுவுமா? எனவே காஞ்சி இருக்கக் கலிங்கம் குரைந்தது. வாலை ஆட்டும் நாயின் வால் குலைவது போலக் கலிங்கம் குலைந்தது எனப் பாடியுள்ளார் செய்ங்கொண்ட வல்லபர்.

அடிக்குறிப்பு
-------------

1. ↑  பரிபாடல் 7-47
2. ↑  
காஞ்சி யிருக்கக் கலிங்கங் குலைந்த கலவி மடவீர் கழற்சென்னி
காஞ்சி யிருக்கக் கலிங்கங் குலைந்த களப்போர் பாடத் திறமினோ. (பாடல் 63)
செவ்வாய் அறிவியல் ஆய்வுக்கூடத்திட்டத்தில் ஒரு பகுதியாக ஐக்கிய அமெரிக்காவின் நாசா நிறுவனத்தால் செவ்வாய்க்கு அனுப்பப்பட்ட ஒரு தரையுளவியே **கியூரியோசிட்டி** (*Curiosity rover*) ஆகும். இது ஒரு கார் அளவானது. 2011 நவம்பர் 26இல் கேப் கனாவரலில் இருந்து ஏவப்பட்ட MSL ஏவுகணை மூலம் இது செவ்வாய்க்கு அனுப்பப்பட்டது. இது ஆகஸ்து 06ஆம் திகதி 2012இல் வெற்றிகரமாகச் செவ்வாயை வந்தடைந்தது. இது செவ்வாயை அடையும்முன் 563,000,000 கி.மீ. பயணித்துள்ளது. கியூரியோசிட்டி தரையுளவியின் முக்கிய பணிகளாக பின்வருவன உள்ளன:

* செவ்வாயின் புவியியலை ஆராய்தல்.
* செவ்வாயின் காலநிலையை ஆராய்தல்.
* செவ்வாய் உயிர்வாழ்வுக்கு எற்ற கிரகமா என ஆராய்தல்.

தரையிறக்கம்
-----------

செவ்வாயில் , 155 கிலோமீட்டர் அகலம் கொண்ட ஒரு பள்ளத்தில் , விஞ்ஞானிகள் முன்கூட்டியே கணித்துவைத்த இடத்துக்கு ஒரு மைல் தள்ளி கியூரியோசிட்டி தரையுளவி தரையிறங்கியது.இந்த பள்ளத்தை ஒட்டி ஐந்து கிலோமீட்டர் உயரமுடைய ஒரு மலையும் உள்ளது.இந்த மலையின் அடிவாரத்தில் படுகை போன்ற நில அமைப்பு இருப்பது ஒரு காலத்தில் இங்கே கணிசமான அளவில் நீர் ஓடியதைக் குறிப்புணர்த்துகிறது. ஒரு காலத்தில் நுண்ணியிர்கள் வாழ்வதற்குப் பொருத்தமான சுற்றுச்சூழல் செவ்வாயில் இருந்திருக்குமா என்று கண்டறிய இந்த இடத்தில் கியுரியாஸிட்டி தரையிறக்கப்பட்டது.

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2013-04-06 அன்று மூலம் பரணிடப்பட்டது. 2014-08-04 அன்று பார்க்கப்பட்டது.
4. ↑
5. ↑  "செவ்வாயில் கியூரியாஸிட்டி தரையிறங்கி ஓராண்டு". பிபிசி. 6 ஆகஸ்ட் 2013. 12 அக்டோபர் 2013 அன்று பார்க்கப்பட்டது.

|  |  |
| --- | --- |
| Search Wiktionary | விக்சனரியில் ***Curiosity*** என்னும் சொல்லைப் பார்க்கவும். |

விக்கிமீடியா பொதுவகத்தில்,  
 ***Curiosity rover***   
என்பதின் ஊடகங்கள் உள்ளன. 


விக்கிமீடியா பொதுவகத்தில்,  
 ***Photos by the Curiosity rover***   
என்பதின் ஊடகங்கள் உள்ளன.
**டான் ஸ்ரீ** (மலாய்: *Tan Sri*) என்பது மலேசிய அரசாங்கம் வழங்கும் முக்கிய விருதுகளில் ஒன்றாகும். 'பாங்லிமா மாங்கு நெகாரா' (*Panglima Mangku Negara (PMN)*)  விருதையும் 'பாங்லிமா செத்தியா மக்கோத்தா' (*Panglima Setia Mahkota (PSM)*) விருதையும், டான் ஸ்ரீ விருது என்று அழைக்கிறார்கள். 1957ஆம் ஆண்டில் இருந்து பொது மக்களின் சேவைகளைப் பாராட்டும் வகையில் இந்த விருது வழங்கப்பட்டு வருகிறது.

மலேசியக் கூட்டரசு விருதுகள் பட்டியலில் 'பாங்லிமா மாங்கு நெகாரா' விருது 7ஆவது இடத்திலும், 'பாங்லிமா செத்தியா மக்கோத்தா' விருது 8ஆவது இடத்திலும் தகுதிகள் வகிக்கின்றன. இந்த விருது வழங்கப்படுவதிலும் சில கட்டுப்பாடுகள், வரைமுறைகள் உள்ளன.

மலேசியாவில் உயிரோடு வாழ்பவர்களில் 75 பேர் மட்டுமே 'பாங்லிமா மாங்கு நெகாரா' (*Panglima Mangku Negara*) விருதைப் பெற்று இருக்க முடியும். அதே போல 'பாங்லிமா செத்தியா மக்கோத்தா' (*Panglima Setia Mahkota*) விருதை 250 பேர் மட்டுமே பெற்று இருக்க முடியும்.

புவான் ஸ்ரீ
-----------

டான் ஸ்ரீ விருதைப் பெற்ற ஒருவரின் துணைவரை **புவான் ஸ்ரீ** (Puan Sri) என்று அழைக்க வேண்டும். இதே விருது பெண்களுக்கு தனிப்பட்ட வகையில் கிடைக்குமானால் அவரை டான் ஸ்ரீ என்றே அழைக்க வேண்டும். எடுத்துக்காட்டாக, மலேசிய அரசியல்வாதி டான் ஸ்ரீ தேவகி கிருஷ்ணனைச் சொல்லலாம். மலேசியப் பேரரசரைத் தவிர மலேசிய மாநிலங்களின் சுல்தான்களும் ஆளுநர்களும் டத்தோ விருதை வழங்கும் தகுதிகளைப் பெற்று உள்ளனர்.

மலேசியாவின் தற்போதைய துணைப் பிரதமருக்கு டான் ஸ்ரீ விருது வழங்கப்பட்டுள்ளது. அவர் டான் ஸ்ரீ முகைதீன் யாசின் அன்று அழைக்கப்படுகிறார். வெளிநாட்டவர்கள் மலேசியாவிற்கு வழங்கியுள்ள அரிய சேவைகளுக்காக டான் ஸ்ரீ விருது வழங்கப்படுகிறது. மலேசியத் தமிழர்களில் டான் ஸ்ரீ கே.ஆர். சோமசுந்தரம், டான் ஸ்ரீ எம். தம்பிராஜா பெற்றுள்ளனர்.

மேற்கோள்கள்
-----------

1. ↑  Federal Awards and Honours
2. ↑  Tan Sri is the second most senior federal title and an honorific used to denote recipients of the Panglima Mangku Negara (PMN) and the Panglima Setia Mahkota (PSM).
3. ↑  Tan Sri Dr Devaki Krishnan is a Malaysian politician. She became the first woman be elected to public office in Malaysia.
Like most modern sets, this wooden tangram is stored in the square configuration.
**டான்கிராம்** (*Tangram*) என்பது கணிதத்துடன் தொடர்புடைய ஏழு வேவேறு வடிவத் துண்டுகளைக் கொண்ட ஒரு புதிர் பலகை ஆகும். இது தற்போது புதிர் பலகை எளிய வடிவில் ஐந்து துண்டுகளையும் கொண்டுள்ளது. இது பொழுதுபோக்கிற்காக மட்டுமல்லாமல் சிந்தனையை தூண்டக் கூடிய விளையாட்டாகவும் விளங்குகிறது. இந்தப் பலகையில் உள்ள ஏழு அல்லது ஐந்து வடிவங்களை வெவ்வேறு முறையில் பொருத்தி பல்வேறு உருவங்களை உருவாக்க முடியும்.

வரலாறு
------

### மேற்கத்திய நாடுகளுக்கு பரவுதல்

இந்த விளையாட்டு சீனர்களால் கண்டுபிடிக்கப்பட்டது. இது சாங் வம்ச ஆட்சியின்போது தான் சீனாவில் கண்டுபிடிக்கப்பட்டது. பின்னர் 19 ஆம் நூற்றாண்டின் தொடக்கத்தில் இவ்விளையாட்டு சீனாவிலிருந்து கடல் வணிகம் மூலம் கப்பல் வழியே ஐரோப்பாவிற்கு பரவியது. அதன்பின்னர் முதலாம் உலகப்போர் நிகழ்ந்த காலகட்டத்தில் இந்த விளையாட்டு ஐரோப்பாவின் மிகச் சிறந்த புதிர் விளையாட்டாக மாறியது.

### ஜெர்மன் மற்றும் அமெரிக்க ஐக்கிய நாடுகளுக்கு பரவுதல்

நீண்ட காலமாக சீனாவில் விளையாடப்பட்டு வந்த விளையாட்டான டான்கிராமை அமெரிக்க ஐக்கிய நாடுகளுக்கு அறிமுகப் படுத்தியவர் கப்பல் மாலிமியும் கடல் வணிகருமான எம்.டொனால்ட்சன் என்பவர் தான். டான்கிராம் பற்றிய புத்தகத்தையும் இவர் வெளியிட்டார்.

1891-ஆம் ஆண்டு காலகட்டத்தில் ஃப்ரெடெரிக் அடால்ஃப் ரிக்டர் என்பவர் ஜெர்மன் நாட்டில் முதன் முறையாக டான்கிராமை அறிமுகப் படுத்தினார்.

சொற்பிறப்பு
-----------

டான்கிராம் என்ற வார்தையின் வேர்ச்சொல் என்னவென்று தெளிவாக தெரியவில்லை. Gram என்றால் கிரேக்கத்தில் கடிதம் என்று பொருள்படும்படியாக உள்ளது. ஆனால் tan என்பதற்கு நீட்டிக்க அல்லது தொடர என்றும் பல்வேறு பொருள் படும் என்று அனுமானிக்கப்படுகிறது.

விதிமுறைகள்
-----------

ஏழு துண்டுகள் இருந்தால் ஏழையும் பயன்படுத்த வேண்டும். ஐந்து துண்டுகள் இருந்தால் ஐந்தையும் பயன்படுத்த வேண்டும். ஒவ்வொரு துண்டுகளின் பக்கங்களும் அடுத்த துண்டின் பக்கத்தை தொட்டுக் கொண்டிருக்க வேண்டும். ஆனால் ஒன்றின் மேல் ஒன்று இருக்கக் கூடாது.

The two monks paradox – two similar shapes but one missing a foot.
**மோடெங் கணவாய்** (*Moteng Pass*) என்பது தென் ஆப்பிரிக்க எல்லைக்குள் அமைந்திருக்கும் லெசோத்தோ நாட்டின் மலோடி மலைகளில் 2820 மீட்டர் உயரத்தில் அமைந்துள்ள ஒரு செங்குத்தான கரடுமுரடான கணவாய் ஆகும். புத்தா-புத்தி நகரத்தை வைரச்சுரங்கம் உள்ள நகரமான மோக்காட்லாங்- நகருடன் இணைக்கும் இரு கணவாய்களுள் ஒன்று மோடெங் கணவாய் ஆகும். மற்றொரு கணவாய் மாக்லசீலா கணவாய் ஆகும். கடுமையான பனிப்பொழிவின் காரணமாக குளிர்காலங்களில் இக்கணவாய் பாதை அடிக்கடி மூடப்பட்டுவிடும். 7.9 கி.மீ, நீளம் கொண்ட இக்கணவாயின் இறுதி பகுதி பனிக்கட்டியால் நிரம்பியிருப்பதால் மிகவும் அபாயகரமானதாகக் கருதப்படுகிறது.

படத்தொகுப்பு
------------

* மோடெங் கணவாய்மோடெங் கணவாய்
* மோடெங் கணவாயில் பனி, 24 சூலை 2016மோடெங் கணவாயில் பனி, 24 சூலை 2016
* மோடெங் கணவாயில் பனிமோடெங் கணவாயில் பனி

மேற்கோள்கள்
-----------

1. ↑  Road Sign Elevation Photo, Jaco van Tonder, 2006
2. ↑  Map of Lesotho பரணிடப்பட்டது 2011-07-16 at the வந்தவழி இயந்திரம், South and North Sheet, Lesotho Government, 1978
3. ↑  Map of Lesotho, South and North Sheet, Lesotho Government, 1978
**டான்சர்** என்பது 2005 ஆம் ஆண்டு இந்திய தமிழ் நாடகத் திரைப்படமாகும். இப்படத்தை கே.ஆர் இன்ஃபோடெயின்மென்ட் பிரைவேட் லிமிடெட் கீழ் யோகேஷ் கே.ஆர் தயாரித்தார். இந்த திரைப்படம் 12 ஜனவரி 2005 அன்று வெளியிடப்பட்டது.

நடிகர்கள்
---------

* குட்டியாக குட்டி
* ராபர்ட்யாக அருண்
* கனிகா திவ்யாவாக
* சின்னி ஜெயந்த்
* காக்கா ராதாகிருஷ்ணன்
* மணிவண்ணன்
* டெல்லி கணேஷ்
* வாசு விக்ரம்
* டி.பி.கஜேந்திரன்
* மீராகிருஷ்ணன்
* சுவாமிநாதன்
* குட்டியின் நண்பராக மாஸ்டர் உதயராஜ்

தயாரிப்பு
---------

```
ஒரு கால் ஊனமுற்ற நடனக் கலைஞரான குட்டி ஒரு மேடை நிகழ்ச்சியில் நடனமாடுவதைக் கண்ட குட்டி ஒரு மேடை நிகழ்ச்சியில் நடனமாடுவதைக் கண்ட கேயார்  இவரை நாயகனாக கொண்டு ஒரு படத்தை இயக்க ஆர்வம் கொண்டார்..  குட்டி 2007 இல் ஒரு நடன நிகழ்ச்சியின்போது படிக்கட்டுகளில் இருந்து கீழே விழுந்து இறந்தார்.. 
```

இசை
---

படத்திற்கான இசையை பிரவீண் மணியும், பாடல் வரிகளை பா. விஜய் மற்றும் நா. முத்துக்குமார் எழுதினர். 

* "டான்சர்" - கார்த்திக் , சுரேஷ் பீட்டர்ஸ்
* "ஜிங்குலு ஜிங்கேல்" - ரஃபி, சுசித்ரா
* "கோத்தவரங்க" - மாதங்கி, கோபால்
* "இரைவா" - எஸ்.பி.பாலசுப்ரமணியம்
* "சோனத்து" - சீனிவாஸ்

வரவேற்பு
--------

இந்தியா கிளிட்ஸ், "கீயர் திரைப்படத்தில் ஒரு செய்தியை எடுத்திருந்தாலும், வணிக ரீதியான கூறுகளை சரியான கலவையில் சேர்ப்பதன் மூலம் அவர் திரைப்படத்தை சுவாரஸ்யமாக்கியுள்ளார்" என்று கூறியது.

சான்றுகள்
---------

1. ↑
2. ↑
3. ↑
**டாக்டர் என்.எம். நம்பூதிரி** (17 ஏப்ரல், 1943 - 30 மார்ச் 2017) ஒரு பேராசிரியரும், எழுத்தாளரும் வரலாற்று ஆய்வாளருமாவார். தமிழக மற்றும் கேரள வரலாறு பற்றி பல அரிய ஆய்வு நூல்களை எழுதியவர். பாலக்காடு மாவட்டத்தில் உள்ள பட்டாம்பி சிறீ புன்னச்சேரி நீலகண்ட சர்மா நினைவு அரசு ஸமஸ்கிருத 
கல்லூரியில், மலையாளம் முதுகலைப் படிப்பு பிரிவின் தலைவராக இருந்து ஓய்வு பெற்றார்.

வாழ்க்கைக் குறிப்பு
-------------------

என்.எம். நம்பூதிரி கேரளாவின் ஆலப்புழா மாவட்டத்தில் உள்ள புலியூர் நீலமனா இல்லத்தில் 1943 ஏப்ரல் 17-ஆம் தேதி பிறந்தார். பி.எஸ்.ஸி. இயற்பியல், மலையாளம் எம்.ஏ. ஆகிய பட்டப்படிப்புகளுக்கு பிறகு, டாக்டர் கெ.ஏ. எழுத்தச்சன் மற்றும் டாக்டர் சி.பி. அச்சுதனுண்ணி ஆகியோரின் வழிகாட்டுதலில் இடப்பெயர் அடிப்படையில் கோழிக்கோடு *(Toponomy)* என்ற விஷயத்தில் பி.எச்.டி. எடுத்தார்.

செங்ஙன்னூர் கிறிஸ்தவ கல்லூரி, தலச்சேரி அரசு பிரண்ணன் கல்லூரி, கோழிக்கோடு அரசு கலை மற்றும் அறிவியல் கல்லூரி, கோழிக்கோடு மாலைக் கல்லூரி, பட்டாம்பி அரசு ஸமஸ்கிருத கல்லூரி ஆகிய கல்லூரிகளில் பேராசிரியராக பணியாற்றியுள்ளார்.

கேரளாவில் முதன்முதலாக இடப்பெயர்களின் மூலம் *(Toponomy)* கோழிக்கோடு நகரத்தின் வரலாற்றை ஆய்வு செய்தார். கோழிக்கோடு சாமூதிரி மன்னர் பரம்பரையின் ஓலைச்சுவடிகளை கண்டெடுத்து ஆய்வு செய்தார். நிளா ஆற்றுப்படுகை (பாரதப்புழா) ஆய்வு என கேரளாவின் வரலாற்று, சமூக, பரிணாமங்கள் குறித்து வெகு விமரிசையாக ஆய்வுகளை மேற்கொண்டார்.

1993-ஆம் ஆண்டு ஜெர்மனியில் நடைபெற்ற ஹெர்மன் குண்டர்ட் மாநாட்டில் பங்கேற்றார்.

இவர் 2017 மார்ச் 30-ம் தேதி ஆலப்புழாவில் காலமானார்.

படைப்புகள்
----------

* கேரள வரலாறு குறித்த ஆங்கில குறும்புத்தகம்

மேற்கோள்கள்
-----------

* முசிரிஸ் என்னும் வரலாற்றுத் துறைமுகத்தின் அமைவிடம் குறித்த விவாதம்

* வரலாற்றுச் சிறப்பு மிக்க கருத்தரங்கம்
**நவரத்னா சீனிவாச ராஜாராம்** *(Navaratna Srinivasa Rajaram)* (22 செப்டம்பர் 1943 - 11திசம்பர் 2019) இவர் ஓர் இந்திய கல்வியாளரும், ஓர் இந்துத்துவ சித்தாந்தவாதியுமாவார். இவர், வாய்ஸ் ஆப் இந்தியா பதிப்பகத்தின் வெளியீடுகளால் குறிப்பிடத்தக்கவர். "சுதேசிய ஆரியர்கள்" கருதுகோளை முன்வைத்து, வேதகாலம் ஒரு விஞ்ஞானக் கண்ணோட்டத்திலிருந்து மிகவும் முன்னேறியது என்று வலியுறுத்தினார். அறிஞர்களால் நிராகரிக்கப்பட்ட சிந்துவெளி வரிவடித்தை புரிந்துகொண்டதாகவும் ராஜாராம் கூறினார்.

தனிப்பட்ட வாழ்க்கை
------------------

இவர் 22 செப்டம்பர் 1943 அன்று மைசூரில் ஒரு தேசஸ்த் மத்வ பிராமணக் குடும்பத்தில் பிறந்தார். இவரது தாத்தா நவரத்ன இராமராவ் ஒரு காலனித்துவ அறிஞரும் பிராந்திய புகழின் வடமொழி எழுத்தாளருமாவார். 

இவர் இந்தியானா பல்கலைக்கழகத்தில் கணிதத்தில் முனைவர் பட்டம் பெற்றார். கென்ட் மாநிலப் பல்கலைக்கழகம், அமெரிக்க விண்வெளி நிறுவனமான<i>லாக்ஹீட் கார்ப்பரேஷன்</i> ஆகியவற்றில் 20 ஆண்டுகளுக்கும் மேலாக அமெரிக்க பல்கலைக்கழகங்களில் கற்பித்தார்.  இவர் இந்தியாவில் ஒரு பொறியாளராக தனது தொழில் வாழ்க்கையைத் தொடங்கினார். 

இவர் 11 திசம்பர் 2019 அன்று இறந்தார்.

இந்தியவியல்
-----------

பண்டைய இந்திய வரலாறு மற்றும் இந்திய தொல்லியல் தொடர்பான தலைப்புகளில் இவர் விரிவாக வெளியிட்டார், இந்தியவியல் மற்றும் சமசுகிருத வியாகரணத்தில் ஐரோப்பிய மையவாதம் சார்பு இருப்பதாகக் குற்றம் சாட்டினார், அதற்கு பதிலாக "சுதேசிய ஆரியர்கள் "கோட்பாட்டின் எல்லைக்குள் வாதிட்டார்.

நூலியல்
-------

* Rajaram, N S (2019). *The Vanished Raj A Memoir of Princely India*. Prism Books Private Limited. பன்னாட்டுத் தரப்புத்தக எண்:9789388478113. .

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***என். எஸ். இராசாராம்*** |

* Articles by Rajaram in India Facts

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* ஜெர்மனி
* United States
* நெதர்லாந்து

 |
| கல்விசார் | 
* MathSciNet
* Mathematics Genealogy Project
* zbMATH

 |
| மற்றவை | 
* IdRef

 |


1. ↑  Chadha, Ashish (April 2010). "Cryptographic imagination: Indus script and the project of scientific decipherment". *The Indian Economic & Social History Review* **47** (2): 141–177. doi:10.1177/001946461004700201. பன்னாட்டுத் தர தொடர் எண்:0019-4646.
2. ↑  Rajaram 2019, ப. 300.
3. 1 2  "Obit: Dr N S Rajaram, A Pioneer And A Martyr To The Cause Of A Hindutva Narrative". *swarajyamag.com*. 2019-12-12 அன்று பார்க்கப்பட்டது.
4. ↑  Chadha, Ashish (February 2011). "Conjuring a river, imagining civilisation: Saraswati, archaeology and science in India" (in en). *Contributions to Indian Sociology* **45** (1): 55–83. doi:10.1177/006996671004500103. பன்னாட்டுத் தர தொடர் எண்:0069-9667.
**நார்வே வனம் மற்றும் இயற்கை நிறுவனம்** (*Norwegian Forest and Landscape Institute*) நார்வே நாட்டில் அமைந்துள்ள ஓர் ஆராய்ச்சி நிறுவனம் ஆகும். நார்வே நாட்டின் விவசாயம் மற்றும் உணவு அமைச்சகத்திற்கு நிறுவனரீதியாக கட்டுப்பட்டு இந்நிறுவனம் இயங்குகிறது. இதன் ஆராய்ச்சி நடவடிக்கைகளில் இந்நிறுவனம் தன்னாட்சி தகுதியைப் பெற்றுள்ளது. இது 1 ஜூலை 2006 ஆம் ஆண்டு சூலை மாதம் முதல் தேதியன்று நார்வே வன ஆராய்ச்சி நிறுவனம் மற்றும் நார்வேன் நில இருப்பு நிறுவனம் ஆகியவற்றின் இணைப்பின் மூலம் இந்நிறுவனம் நிறுவப்பட்டது. நார்வே வனம் மற்றும் இயற்கை நிறுவனத்தின் தலைமையகம் விகென் மாகாணத்தில் உள்ளது. பிராந்திய அலுவலகங்கள் நார்வேயின் இரண்டாவது பெரிய நகரமான பேர்கன் , நிர்வாக மையமான சிடெய்ங்செர் மற்றும் திரோம்சோ நகரங்களில் உள்ளன.

அர்னே பார்டலன் இயக்குநர் பொறுப்பு வகிக்கிறார். 

ஜூன் 30, 2015 ஆம் ஆண்டு சூன் மாதம் 30 ஆம் தேதியன்று இந்நிறுவனம் நார்வே உயிரியல் பொருளாதார ஆராய்ச்சி அமைப்புடன் இணைக்கப்பட்டது.

மேற்கோள்கள்
-----------

1. ↑  "Information in English". Norwegian Forest and Landscape Institute. 23 மே 2009 அன்று மூலம் பரணிடப்பட்டது. 28 May 2009 அன்று பார்க்கப்பட்டது.
2. ↑   "Norsk institutt for skog og landskap". *Store norske leksikon*. (2007). Ed. Henriksen, Petter. Oslo: Kunnskapsforlaget. அணுகப்பட்டது 28 May 2009.
3. ↑  Universitetet i Bergen. "Norwegian Forest and Landscape Institute - State Administration Database - NSD". *NSD Data on the Political System*. Universitetet i Bergen. 2018-10-12 அன்று மூலம் பரணிடப்பட்டது. 2023-02-28 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
1**991 நேபாள மக்கட்தொகை கணக்கெடுப்பு** *(1991, Nepal census)* என்பது, நேபாள மத்திய புள்ளியியல் துறையால் 1991 ஆம் ஆண்டில் நடத்தப்பட்ட தேசிய மக்கள் தொகை கணக்கெடுப்பு நடவடிக்கையாகும்.

நேபாள மத்திய புள்ளியியல் துறை, மாவட்ட நிர்வாகங்கள் மற்றும் கிராம வளர்ச்சிக் குழுக்களுடன் ஒருங்கிணைந்து இந்நடவடிக்கையை மேற்கொண்டது.. அவர்கள் நாட்டின் ஒவ்வொரு மாவட்டத்திலுமுள்ள எல்லா முக்கிய நகரங்களிலிருந்தும், கிராமங்களிலிருந்தும் தரவுகளை பதிவு செய்தனர். மக்கள் தொகை, வீடுகள், பாலினம், படிப்பறிவு, வயது, பிறந்த இடம், வீட்டு வசதிகள், திருமண நிலை, சமயம், பேச்சு மொழி, இனக்குழு/சாதி, பொருளாதார வசதிகள், வேளாண்மை, தொழில், வணிகம், கல்வி, குழந்தைகளின் எண்ணிக்கை, வேலைவாய்ப்பு நிலை மற்றும் செய்யும் பணிகள் குறித்த விவரங்கள் இத்தரவுகளில் இடம்பெற்றிருந்தன. 

அடுத்ததாக 2001 ஆம் ஆண்டு நேபாள நாட்டின் மக்கள்தொகை கணக்கெடுப்பு நடத்தப்பட்டது.

இவற்றையும் காண்க
----------------

* 2001 நேபாள மக்கட்தொகை கணக்கெடுப்பு
* நேபாள மக்கள் தொகை கணக்கெடுப்பு, 2011

மேற்கோள்கள்
-----------

1. ↑  "Nepal Census 2001". *Nepal's Village Development Committees*. Digital Himalaya. 2008-10-12 அன்று மூலம் பரணிடப்பட்டது. 2008-08-22 அன்று பார்க்கப்பட்டது.
2. ↑  "1991 Nepal census". 2014-01-08 அன்று மூலம் பரணிடப்பட்டது. 2018-08-29 அன்று பார்க்கப்பட்டது.
1970 போலா புயல், 1970 ஆம் ஆண்டு நவம்பர் 12 அன்றைய கிழக்கு பாக்கிஸ்தான் பகுதிகள் (தற்போது பங்களாதேஷ்) மற்றும் இந்தியாவின் மேற்கு வங்கத்தைத் தாக்கிய பேரழிவுகரமான சூறாவளி ஆகும்.

சூறாவளி
-------

போலா சூறாவளி 1970 வட இந்திய பெருங்கடல் சூறாவளி பருவத்தின் ஆறாவது சூறாவளி புயலாக உருவெடுத்தது. இப்பருவத்தின் வலுவான சூறாவளியாக இருந்தது. நவம்பர் 8 ம் தேதி வங்கக் கடலின் மத்திய கடலோரப்பகுதியில் சூறாவளி உருவானது. இச்சூறாவளி வடக்கில் பயணித்து, பின் தீவிரமடைந்தது. இது நவம்பர் 11 ம் தேதி காற்றின் உச்சநிலை வேகத்தில் 185 கிமீ / மணி (115 மைல்) எனும் வேகத்தை அடைந்தது.

சேதங்கள்
--------

போலா சூறாவளி, இதுவரை பதிவு செய்யப்பட்ட மிகப்பெரிய வெப்பமண்டல சூறாவளி மற்றும் மிக பயங்கரமான இயற்கை பேரழிவுகளில் ஒன்று. புயலில், 500,000 மக்கள் வரை உயிரிழந்தனர், முக்கியமாக கங்கை டெல்டா தீவுகளில் பெருக்கெடுத்த வெள்ளம், இப்புயல் காரணமாக ஏற்பட்டது.

இப்புயலின் எழுச்சி பல கடல் தீவுகளை பேரழிவிற்கு உட்படுத்தியது, கிராமங்களை முற்றிலுமாக துடைத்து, இப்பகுதி முழுவதும் பயிர்களை அழித்துவிட்டது.மிகவும் கடுமையாக பாதிக்கப்பட்ட மாவட்டத்தில், தசூமுதின் அதன் மக்கள் தொகையில் 45% க்கும் அதிகமானோரை புயல் மூலம் இழந்தது. பின் அன்றைய தினத்தில் மதிய நேரத்தில் போலா சூறாவளி வலு இழந்து, கிழக்கு பாகிஸ்தானின் (இப்போது பங்களாதேஷ்) கரையோரத்தில் கரையைக் கடந்தது.

மேற்கோள்கள்
-----------

1. ↑
2. ↑